A SÖTÉTSÉG TEREMTMÉNYE
Kérem, ne!
Kérem szépen, ne öljön meg minket!
Mi a fene történt itt?
Ez az én művem?
Éljen a független Korea!
Kjongszong most…
egy új tavasz eljövetelét ünnepli.
De az én szívemben…
még nem ért véget a tél.
Magamra maradtam ebben a szörnyű pokolban…
mindenki által elfeledve.
De…
miért?
Miért ismétli magát a történelem?
Jang mester!
Hogyan lehetséges, hogy te itt vagy?
Pardon!
Szerintem összekeversz valakivel.
Ki ez a Jang mester?
Attól tartok, nem ismerem.
Nem Jang mester vagy?
Nem.
Jang Ho-jaenek hívnak.
Minden oké?
Elment az eszem?
Képtelenség.
Elnézést!
Lehetetlen, hogy ő az.
Hahó!
Várj egy kicsit!
Még nem válaszoltál.
Mire?
Arra, hogy ki vagy,
miért voltál ott aznap este, és mi közöd Oh Ki-hoonhoz.
Miért tartoznék neked magyarázattal?
Mert velem vitetik el a balhét.
Összekevertek minket a felvételen, és engem fognak elítélni.
Szóval elmondanád, mit dolgod volt ott?
Kaptam egy megbízást,
hogy találjak meg valakit.
Oh Ki-hoont kerestem, de mire odaértem a szobájába,
már meggyilkolták.
Akkor egy csónakban evezünk.
Azt azért nem mondanám.
Engem senki sem gyanúsít.
Te is szerepelsz a felvételen.
Hamarosan a nyomodban lesznek.
Hát aztán?
Szövetkezünk?
Egyikünk sem követett el semmit,
a végén mégis ránk húzzák a vizes lepedőt.
Össze kell fognunk.
Egy kicsit sokat képzelsz magadról.
Csupán nincs semmi veszítenivalód.
Távol álljon tőlem, hogy dicsekedni kezdjek,
de nem túlzás kijelenteni, hogy igazi nagyágyú vagyok a szakmában.
Én egyedül dolgozom.
Utálom, ha mások hátráltatnak.
Ezzel én is pont így vagyok, de értsd meg!
Meghalt egy ember.
Senki sem üthet meg kétszer.
Egy jótanács.
Ha meg is találod a gyilkost, úgysem bírsz vele.
Azt majd én eldöntöm, elbírok-e vele vagy sem.
Akkor sok sikert!
De nem fogsz rám akaszkodni.
Rád akaszkodni?
Kicsoda? Én?
Te bizony.
Mindenki törődjön csak a maga dolgával!
VALÓSÁG ÉS ILLÚZIÓ KÖZÖTT
2. EPIZÓD - JEL
Na? Sikerrel jártál?
Megtaláltad a nőt?
Hagyj most! Semmi kedvem beszélgetni.
Te ismersz valami Jang mestert?
- Kit? - Jang mestert.
Nem. Még csak nem is ismerős.
Miért?
Az a nő valamiért így szólított.
És?
Mondtam neki, hogy téved,
de ismerősen csengett.
Gondoltam, esetleg tőled hallottam.
Tőlem?
Kétlem. Először hallom ezt a nevet.
Ráment főzök, kérsz?
Felönthetem vízzel.
Kösz, nem.
Bugáng! Jang Ho-jae vagyok.
Kivel beszélek?
Megbízás.
Az eltűnt személy neve Jang Ho-jae.
Fiatal harmincas.
Egy éve veszett nyoma.
Nincs róla fénykép, csak egy rajz.
Elvállalod?
Parancsoljon!
Köszönöm!
Etióp, ugye?
Paraguayi.
Nem sokat értek a kávékhoz. Tipp volt.
Ami azt illeti, én sem. A csomagoláson láttam.
De úgy sejtem, nem kávéfajtákról óhajt értekezni.
Térjünk a lényegre! Mit akar?
Igazából…
ezt akartam átadni.
CSONGNO-KU-I SOROZATGYILKOSSÁG
HELYSZÍNELÉSI JEGYZŐKÖNYVEK
Az esetek az elmúlt két hónapban történtek a körzetünkben.
Oh Ki-hoon volt az ötödik áldozat.
A gyilkosság módja mind az öt alkalommal ugyanaz volt.
Az összes áldozatnak hiányzott a szeme és az agya.
Az agya?
Mármint szó szerint?
Őszintén szólva még sosem láttunk ehhez hasonlót,
a nyomozó kollégák is csak vakarják a fejüket.
Még arra sem sikerült rájönnünk, mivel szívták ki az agyukat.
Úgy érti, hogy ez egyetlen ember műve?
Igen.
Magányos gyilkos.
Nem sieti el.
Ha dolga van, hagyja meg a számat, és már mehet is.
Majd megírom, tudjuk-e vállalni.
Mióta dolgozik Ezüstcsőrrel?
Erre nem áll módomban válaszolni.
Én csak továbbítom a megbízásokat.
Ki-hoon felkutatását…
magánál rendelték meg?
Szóval ez a bár…
afféle recepció.
Igaz?
- ÚTBAN FELÉD. - NE GYERE!
Mondja csak!
Mi ez az egész?
Nyilván nem véletlenül látott el ennyi információval.
Ez így fair.
Legalább tudja, milyen ügybe keveredett,
és hogy miféle borzasztó gyilkossal áll szemben.
Ez a legkevesebb.
Új a gyilkosságiaknál?
Két hónapja érkeztem.
Hány esetet oldott meg?
- Néhány kisebb ügyet. - Erre most kapott egy sorozatgyilkost?
Ez nem kívánságműsor. Én csak követem a parancsot.
Miért oda teszi az a vackot?
Elég könnyű kiszúrni, nem gondolja?
Elnézést!
Semmi gond.
- Megijesztettem? - Igen.
ÚJABB ÁLDOZAT MINDENKI A HELYSZÍNRE
Újabb gyilkosság történt.
Ez már a hatodik.
- Magával tartok. - Tessék?
Működjenek együtt!
Vissza! Ne fotózzanak!
Lépjenek hátrébb, kérem!
Lépjenek hátrébb!
Ez egy bűnügyi helyszín. Megállni!
Megsérült valaki?
Bűncselekmény történt. Kérem, álljon el az útból!
Agyvérzést kapok.
Képtelen vagyok elhinni.
Ne is mondd!
Mindig olyan kedves volt velem.
MADAM NA
Ki vagy?
Honnan ismered Jang Ho-jaet?
Te ölted meg Madam Nát?
Hiába faggattam, összevissza beszélt.
Szóval igen.
Beteg állat!
Ki vagy te?
Mondd meg, hol vagy!
Én kérdeztem előbb.
Úgyhogy válaszolj szépen!
Köszönöm! Így sokkal gyorsabb volt.
Hát ez különös.
Te még élsz?
Nem kéne már rég…
törött nyakkal és kifolyt belekkel feküdnöd?
Már ha ember vagy.
Ki a franc vagy te?
Miért ölted meg a főnökömet?
Oh Ki-hoont is te nyírtad ki? Ez mind a te műved?
Te is…
közénk tartozol?
Lássuk!
Ki a fasz vagy?
Hahó! Jól vagy?
Megsérültél?
Halló! Leszúrtak valakit.
Azonnal jöjjenek!
Jól vagy?
Tarts ki, csak még egy kicsit! Úton vannak a mentők.
Hahó! Figyelj rám!
Ne ájulj el! Hallod?
Ne halj meg, kérlek! Hallod?
Kipihented magad?
Olyan békésen aludtál.
Nem akartalak felkelteni.
Jang mester!
Mi a baj?
Talán rosszat álmodtál?
Szörnyűséges álom volt.
Hátborzongatóan…
magányos voltam.
Csak álom volt.
Semmi több.
Nincs semmi jelentősége.
Ne félj, sosem hagylak el!
Melletted leszek
az idők végezetéig.
Engedje el! Elvérzik, ha nem segítünk magán!
Igazgató úr?
Az 1-es szinten vagyok.
Igen?
Tegnap este?
MEGGYILKOLTAK EGY 40 ÉV KÖRÜLI BÁRTULAJDONOST
Haladéktalanul utánajárok.
Kérem, ne fáradjon! Elsimítom az ügyet.
Igen.
Hívja ide Seung-jót!
Igen, uram!
Nem tudod, hová tűnt a sérült?
Nem láttam.
Mi a helyzet? Minden rendben?
Attól tartok, hogy a hölgy eltűnt.
Tűvé tettük érte az egész épületet,
de úgy tűnik, elhagyta a kórházat.
De mégis…
Hogyan?
Mi volt ilyen sürgős?
A megfélemlítés régóta elavult…
Egyszer és mindenkorra elég volt a magánakcióidból.
Ha nem veszem a kezembe az ügyet, az a rohadék Ki-hoon még most is élne.
Mintha nem tudnád!
Fogd be a szád, ha én beszélek!
Nem tűrtünk így is épp eleget?
Meddig akarsz még bujkálni?
Akkora hatalmunk van, hogy bármit megtehetünk!
A zabolátlan erőnek semmi köze a hatalomhoz, Seung-jo.
Fékezhetetlen düh és erőszak, semmi több.
Mostantól egy pisszenést se halljak tőled!
Szép kis felfordulást okoztál.
Maradj veszteg, amíg le nem csillapodik a vihar!
Még egy ilyen incidens,
és mehetsz egyenesen az igazgatóhoz magyarázkodni.
Nem állok az utadba.
Biztos vagy benne, hogy meghalt?
Ho-jae.
Biztos, hogy meghalt?
Seung-jo!
Ha még egyszer meghallom ezt a nevet,
kibelezlek.
CSONGNÓI RENDŐRKAPITÁNYSÁG
Ez már a hatodik áldozat.
És nincs semmi nyom.
Az áldozatok között annyi a kapcsolat, hogy mindet meggyilkolták.
Nincs benne rendszer.
Előásott már valamit?
Noh nyomozó!
Noh Ji-su!
Talált valamit?
Eddig semmi érdemlegeset.
- Akkor? - Mi?
Akkor mit ül ott, mint egy halom szerencsétlenség?
Arra kértem, Jang Ho-Jaet figyelje,
vagy hogy zenei aláfestéssel meressze a seggét?
Megyek.
Még nem ért haza?
Halvány gőzöm sincs, pontosan hol lakik Ezüstcsőr.
Szerintem még Madam Na sem tudta.
Kizárólag sms-ben érintkeztek,
és csak sürgős esetben telefonáltak.
Senki sem tudja, hogy néz ki.
Miért ilyen sivár ez a hely?
A jó ég tudja, mi van megírva a sorsunkban.
Szegény Madam Na is milyen véget ért!
Hisz ez egy vagyon!
Most diplomázott az unokája. Vegyen neki egy szép ruhát!
Apropó, épp most jelentkezett egy állásra.
Minden követelménynek megfelelt, az interjún is átment.
Máris van állása?
A Jeonseung Biotech alkalmazza, képzelje!
Meg akartam lepni egy szép öltönnyel.
Köszönöm, igazgató úr!
Yong-gil az igazgató.
Hát aztán?
Minden antenna tudja,
hogy Jang mester a Bugáng igazi lelke.
Kicsoda?
Tessék?
Hogy szólított az előbb?
Hát, tudja…
régen egy zálogház állt a mostani irodája helyén.
Az Aranykincsek Háza.
És ő volt a tulajdonosa.
Áldott, jó ember volt, még édesanyám idejében.
Szóval…
hogy hívták?
Úgy hívták…
Jang mester.
Ez az A0-67-es kísérlet eredménye.
Ezúttal mit értünk el?
Nem jutottunk túl a második fázison.
Ne pánikolj!
Ha kiszagolja a félelmet, azonnal rád veti magát.
Ne mozdulj! Maradj ott!
Segítsen, kérem!
Ne mozdulj! Nézz a szemébe!
Nem megy! Elég!
Meddig szándékozol visszaélni a türelmemmel?
Ha nem tudod megregulázni azokat odalent,
egy tapodtat sem fogunk előrelépni.
Ha képtelen vagy eredményeket felmutatni,
nincs mit tenni, vissza kell őt hoznunk.
Találok rá megoldást.
Az elődöm azért ültette a fejedbe a nádzsint,
hogy ápold cégünk örökségét,
és csodálatos dolgokat vigyél véghez.
Megmondtam, hogy ha továbbra is kudarcot kudarcra halmozol,
neked befellegzett, vagy tán elfelejtetted?
Nem felejtettem el, uram.
Egy pillanatra sem.
És Seung-jo?
Beszéltem vele. Egyelőre nyugton marad.
Ha még egyszer gondot okoz, örökre be fogom zárni.
Gyilkosság?
Milyen időket élünk?
Egyél, mert elázik, és dobhatod a kukába.
Itt régen zálogház állt. Az Aranykincsek háza.
Komoly?
Egy bizonyos Jang Mesteré volt.
Antennagyi mesélte. Te tudtál róla?
Passz.
Lehet, a franc tudja már.
Miért?
Árulj el valamit!
Nem történt semmi olyasmi a balesetem előtt,
amiről még tudnom kéne?
Semmi.
Nagyjából mindent elmondtam. Miért?
Mit akarsz még tudni?
Nem igazán tudom, mire is gondolok pontosan.
Amire csak emlékszem,
a balesetem után történt.
Minden korábbi emlékem tőled származik.
Ho-Jae! Bízol bennem?
Persze.
Mindennél fontosabb vagy nekem, ugye tudod?
Igen, tudom.
Akkor hallgass ide!
Sokkal jobban megy a sorod, mint a baleseted előtt.
Néha kifejezetten előny egy kis amnézia.
Téged nézve értelmet nyer a mondás, hogy a felejtés isten áldása.
A régi életed már a múlté.
Hátra se nézz, csak öles léptekkel előre!
- Ennyire borzalmas volt? - Hogy te mindent véresen komolyan veszel!
Nem erről beszélek.
Azt mondtad, hátra se nézzek, csak öles léptekkel előre.
Ezek szerint az életem nem volt egy fáklyásmenet.
Egy csődtömeg voltam, vagy mi?
Történt az a baleset, kiestek az emlékeid…
Szeretném visszakapni…
az emlékeimet.
Ho-Jae!
Elmondod?
Milyen életem volt?
Mégis mekkora lúzer voltam?
Na?
Az életed?
Hitvány, förtelmes…
és kétségbeejtően szar.
Kilátástalan, szánalmas, boldogtalan…
röviden katasztrófa.
A paranoia, a stressz és az álmatlanság katatón poklában sínylődtél,
amikor épp nem törtél-zúztál szokásos dührohamaid közepette.
Szóval az égvilágon semmi értelme felidézni a múltad.
Hidd el, nem vagy rá kíváncsi!
Én azt mondom…
azzal foglalkozz, ami előtted van, és semmi mással!
Ott az a tál tészta előtted,
hát lapátold befelé, és élvezd!
Hűha! Nem lehetett könnyű velem.
Figyelj, Ho-jae!
ISMERETLEN SZÁM
Halló!
Én vagyok.
Merre jársz?
Hogy van a sebed? Jól vagy?
Bemehetek egy percre?
Mi…
Mi történt?
Áll még…
az ajánlatod…
hogy fogjunk össze?
Ugye áll még?
Tessék!
A feliratot fordította: Tóth Márton